Madis oli lutieast juba ammu ammu välja kasvanud aga vanematel polnud südant lutti ära võtta. Mähkmevaba on Madis juba mitu kuud ja oskab öelda sõna  joomikeksjavaatorj (roomikekskavaator). Ammu oleks olnud aeg.  Eile nähtud hobused meeldisid Madisele väga. Eriti titahobune nagu ta varssa nimetas. Hommikul ema siis ettevaatlikult küsis, et mis oleks kui viiks lutid titahobusele. Madis oli nõus. Pakkis ise lutid kilekotti ja kinnitas, et viime hobustele. Päeval saigi hipodroomile mindud. "issihobusele lennukilutu, emmehobusele autolutu. Las siis lututavad," arutas Madis autos. Hipodroomil sai emmehobune natuke leiba ja Madis sättis lutid aiaservale  ritta. Vaatas natuke veel hobuseid ja olidki lutid kadunud (ei tgelikult ei neelanud hobused neid alla. Madise isa pani need salaja oma taskusse ja andis mõista, et hobune on juba lutiga läinud). Nüüd on kell 22:00 ja lutisõltlane on eluga siiani rahul. Nanadelegi seletas rõõmsalt, et tema viis oma lutid hobustele.  Nanadega on ainult see jama, et Madis ei ole nõus isaemaga koju tulema, kui on õhtu Suure Nanaga veetnud. Suur Nana on lihtsalt nii tore, et üksi mõte vanematega kojuminekust paneb lapse  nördima.